als_Latn dik_Latn tur_Latn
-
-
-
Në Komisionin për Legjislacion unanimisht janë përkrahur sot amendamentet e Grupit Punues për dy projektligje.
Anëtarët e komisionit mbështetën njëzëri amendamentet e grupit punues për Projektligjin e ndryshimit të Ligjit për Konfliktin e Interesit gjatë Ushtrimit të Funksionit Publik.
Kryetarja e Komisionit për Legjislacion Albulena Haxhiu pasi tha se janë formuluar një numër i neneve të këtij projektligji, tregoi se çfarë ndryshime do të pësojë ligji aktual.
“Zyrtari i lartë nuk mund të ushtrojë më shumë se një funksion në sektorin publik, përveç rasteve sipas detyrës zyrtare dhe nuk mund të jetë anëtar i bordit të ndërmarrjeve publike” u shpreh ajo.
Në nenin 10 të ligjit të vjetër thuhet se zyrtari i lartë gjatë ushtrimit të funksionit publik mund të kryejë edhe punë tjera në lëmin e shkencës, sportit, arsimit, kulturës dhe veprimtarisë humanitare nëse nuk parashihet ndryshe me ligje tjera.
Komisioni shqyrtoi edhe Projektligjin për Mbikëqyrjen Elektronike të Personave të cilëve u Kufizohet Lëvizja me Vendim të Gjykatës apo të Panelit për Lirim me Kusht.
Edhe për këtë projektligj anëtarët e komisionit unanimisht përkrahën amendamentet e paraqitura nga grupi punues.
Kryesuesi i këtij grupi Armend Zemaj tha se amendamentet janë hartuar në konsultim me ekspertë të fushës së drejtësisë.
Ai tha se paneli për lirim me kusht nuk mund të vendosë për mbikëqyrjen elektronike të personave që u kufizohet liria.
“Nëse ne do t’ia kishim dhënë këtë mundësi këtij paneli, kjo do t’ia mundësonte panelit për lirim me kusht kufizimin e lëvizjes si një e drejtë e garantuar me konventa ndërkombëtare dhe me Kushtetutën e Republikës së Kosovës,” tha Zemaj.
Sipas tij kufizimi i lirisë mund të bëhet vetëm me vendim gjykate.
Në mbledhjen e Komisionit për Legjislacion u fol edhe për luftën kundër korrupsionit.
Sipas Albulena Haxhiut kjo luftë mund të jetë më e efektshme nëse ndodh koordinimi mes institucioneve të drejtësisë, rendit, doganave dhe aktorëve tjerë.
komento përmes
unk unk unk als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn